CELEX: C2006/048/45
Language: fi
Date: 2006-02-25 00:00:00
Title: Asia T-383/00: Yhteisöjen ensimmäisen oikeusasteen tuomioistuimen tuomio  14.12.2005  — Beamglow v. parlamentti ym. (Sopimussuhteen ulkopuolinen yhteisön vastuu — Yhteisön banaanien tuontijärjestelmän yhteensoveltumattomuus Maailman kauppajärjestön (WTO) sääntöjen kanssa — Amerikan yhdysvaltain toteuttamat vastatoimet sellaisen lisätullin muodossa, joka kannetaan WTO:n luvalla yhteisöstä peräisin olevasta tuonnista — WTO:n riitojenratkaisuelimen päätös — Oikeusvaikutukset — Yhteisön vastuu, kun sen elimet eivät ole menetelleet lainvastaisesti — Syy-yhteys — Epätavallinen ja erityinen vahinko)

25.2.2006   
            
            
               FI
            
            
               Euroopan unionin virallinen lehti
            
            
               C 48/24
            
         Yhteisöjen ensimmäisen oikeusasteen tuomioistuimen tuomio 14.12.2005 — Beamglow v. parlamentti ym.
   (Asia T-383/00) (1)
   
   (Sopimussuhteen ulkopuolinen yhteisön vastuu - Yhteisön banaanien tuontijärjestelmän yhteensoveltumattomuus Maailman kauppajärjestön (WTO) sääntöjen kanssa - Amerikan yhdysvaltain toteuttamat vastatoimet sellaisen lisätullin muodossa, joka kannetaan WTO:n luvalla yhteisöstä peräisin olevasta tuonnista - WTO:n riitojenratkaisuelimen päätös - Oikeusvaikutukset - Yhteisön vastuu, kun sen elimet eivät ole menetelleet lainvastaisesti - Syy-yhteys - Epätavallinen ja erityinen vahinko)
   (2006/C 48/45)
   Oikeudenkäyntikieli: englanti
   Asianosaiset
   
      Kantaja: Beamglow Ltd (St Ives, Cambs, Yhdistynyt kuningaskunta) (edustaja: asianajaja D. Waelbroeck)
   
      Vastaajat: Euroopan parlamentti (asiamiehet: R. Passos ja K. Bradley), Euroopan unionin neuvosto (asiamiehet: S. Marquardt ja M. Bishop) ja Euroopan yhteisöjen komissio (asiamiehet: P. Kuijper, C. Brown ja E. Righini)
   
      Väliintulija, joka tukee vastaajien vaatimuksia: Espanjan kuningaskunta (asiamies: aluksi R. Silva de Lapuerta, sittemmin E. Braquehais Conesa)
   Oikeudenkäynnin kohde
   Kanne korvauksen saamiseksi vahingosta, jonka kantaja väittää aiheutuneen lisätullista, jonka perimiseen kantajan paino- ja koristepahvista valmistettujen taitettavien laatikoiden tuonnista Amerikan yhdysvallat sai Maailman kauppajärjestön (WTO) riitojenratkaisuelimeltä luvan sen jälkeen, kun yhteisössä sovellettu banaanien tuontijärjestelmä oli todettu WTO:n perustamissopimuksen liitteenä olevien sopimusten vastaiseksi
   Tuomiolauselma
   
               1)
            
            
               Kanne jätetään tutkimatta sikäli kuin se on nostettu parlamenttia vastaan.
            
         
               2)
            
            
               Kanne hylätään muilta osin perusteettomana.
            
         
               3)
            
            
               Kantaja velvoitetaan vastaamaan paitsi omista oikeudenkäyntikuluistaan myös parlamentille, neuvostolle ja komissiolle aiheutuneista oikeudenkäyntikuluista.
            
         
               4)
            
            
               Espanjan kuningaskunta vastaa omista oikeudenkäyntikuluistaan.
            
         
      (1)  EYVL C 61, 24.2.2001.